එතන මගේ අම්මලගෙ වයසෙ අයත් හිටිය .මේ හැමෝම මට වදින්න පටන් ගත්ත.මම සිවුර පැත්තකට දාල දුවන්න ගත්තා.ඊට පස්සෙ හොයල බැලින්නම් ටෙලියෙ ප්‍රඩක්ෂන් මැනේජර් සරත් විජේසේකරගෙන් නඩේ කට්ටිය අහල ලොකු හාමුදුරුවො කෝ කියලා, එයා මාව පෙන්නල.අම්මලා වගේ අය වදිනකොට මට දරාගන්න බැරිව ගියා.ඒකයි දිව්වෙ.කපිල උදව් කළ අයත් මතක් කරමු?මට උදව් කළේ මගෙ තාත්තා.යසපාලිත නානයක්කාර, ධර්ම ශ්‍රී වික්‍රමසිංහ, දයා විමලවීර, තිලක් වේහැල්ල,සිවදාසන්, සුනිල් සෝමපිරිස් යන මහත්වරු මගෙ ගුරුවරු ලෙස සලකනවා.මේ හැමෝටමත් මෙතෙක් ආ ගමනට නන්අයුරින් උපකාර කළ සැමටත් ස්තූති කරන්නට අවස්ථාවක් කරගන්නවා.අනාගත සැලසුම් ගැන කිව්වොත්?මගේ බිරිඳ රට,ඒ නිසා දරුවන්ගෙ වගකීම් සියල්ල සිදුවන්නෙ මගේ අතින්.ක්ෂේත්‍රය ගැන කිව්වොත්,අපි මේ ක්ෂේත්‍රයට එනකොට වගේ නොවෙයි දැන් ,මොන ක්ෂේත්‍රයකට ගියත් යම් දෙයක් හදාරා තිබීම වැදගත් .ඒනිසා අනුරාධපුරයෙ මමත් තව කිහිප දෙනෙකුත් එකතු වී නවකයන්ට උදව් කිරීමේ අටියෙන් රංගනය හා එයට අවශ්‍ය දෑ නොමිලයේ කියාදෙන රංගන පාසලක් කරගෙන යනවා.සටහන - තිස්ස ධම්මිකඡායාරූපය - මාලන් කරුණාරත්න  